《寄张十二时在城北读书简云几至绝粮》
宋代·刘敞

新秋意无聊，多病时畏晚。出门尘埃隔，扶杖行步蹇。

虽闻一城居，邈有千里远。风雨思鸡鸣，幽怀固缱绻。

食贫非余病，学道与时反。悲歌空相望，不复能裹饭。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。